Урэшце, пра гэты дыяпазон экалагічнага кіно — і асноўныя стужкі праграмы. “Чалавек” Арцюса Бертрана — і песня споведзяў людзей планеты, ландшафты твараў і ментальныя пейзажы культур, што фарміруюць партрэт сучаснага чалавецтва. Вылучэнне агульных праблем, болю і радасцей, незалежных ад колеру скуры і паходжання чалавека. Размова з Чалавекам планеты, у якім можна разглядзець і сябе.